CELEX: 32014D0097
Language: sk
Date: 2013-11-20 00:00:00
Title: 2014/97/EÚ: Rozhodnutie Európskeho parlamentu a Rady z  20. novembra 2013 o mobilizácii nástroja flexibility

20.2.2014   
            
            
               SK
            
            
               Úradný vestník Európskej únie
            
            
               L 50/19
            
         
      ROZHODNUTIE EURÓPSKEHO PARLAMENTU A RADY
   
   z 20. novembra 2013
   o mobilizácii nástroja flexibility
   (2014/97/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (1), a najmä na jeho článok 11,
   so zreteľom na návrh Európskej komisie,
   keďže po preskúmaní všetkých možností prerozdelenia rozpočtových prostriedkov v okruhu 1b sa zdá byť potrebné mobilizovať nástroj flexibility na doplnenie financovania všeobecného rozpočtu Európskej únie na rozpočtový rok 2014 nad strop v okruhu 1b vo výške 89 330 000 EUR na financovanie cyperských programov štrukturálnych fondov s cieľom udeliť dodatočné rozpočtové prostriedky zo štrukturálnych fondov Cypru v roku 2014 v celkovej výške 100 000 000 EUR,
   PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2014 sa nástroj flexibility využije na poskytnutie sumy 89 330 000 EUR vo viazaných rozpočtových prostriedkoch v okruhu 1b.
   Táto suma sa použije na doplnenie financovania cyperských programov štrukturálnych fondov v okruhu 1b.
   Článok 2
   Toto rozhodnutie sa uverejní v Úradnom vestníku Európskej únie.
   
      V Štrasburgu 20. novembra 2013
      
         
            Za Európsky parlament
         
         
            predseda
         
         M. SCHULZ
         
      
      
         
            Za Radu
         
         
            predseda
         
         V. LEŠKEVIČIUS
         
      
   
   
      (1)  Ú. v. EÚ L 347, 20.12.2013, s. 884.